kardosdrur/scandi-wiki huggingface dataset:
Valdemar Kendzior

Valdemar Kendzior (26. januar 1926 - 13. oktober 1998) var en dansk fodboldspiller, der spillede for Skovshoved IF.

Han fik sin debut for Danmarks fodboldlandshold den 4. juni 1954, hvor han samtidig scorede et mål. Han spillede i alt to kampe og scorede tre mål for A-landsholdet.

Referencer

Eksterne henvisninger 
 

Fodboldspillere fra Danmark
Fodboldspillere fra Skovshoved IF
Fodboldspillere fra Skive IK
Danskere af polsk afstamning
Anja Nissen

Anja Nissen (født 6. november 1995 i Winmalee, New South Wales) også sommetider kaldt Anja er en dansk-australsk sanger, sangskriver, danser og skuespiller.

Hun kendes bl.a. for at have vundet tredje sæson af det australske talentshow, The Voice i 2014 samt i Danmark for sin deltagelse i Dansk Melodi Grand Prix 2016, hvor hun opnåede en andenplads, og 2017, hvor hun vandt med sangen "Where I Am". Derfor repræsenterede hun Danmark i Eurovision Song Contest 2017 i Kyiv, hvor det blev til en 20. plads. Dermed var hun den første danske repræsentant, der nåede finalen i tre år.

Eksterne henvisninger 

 
 

Sangere fra Danmark
Sangere fra Australien
Vindere af Dansk Melodi Grand Prix
Deltagere ved Eurovision Song Contest 2017
Danmarks Eurovision Song Contest-deltagere
Deltagere ved Dansk Melodi Grand Prix 2016
Deltagere ved Dansk Melodi Grand Prix 2017
Grundtvigs Pavillon

Grundtvigs Pavillon er en lille pavillon i parken på godset Rønnebæksholm ved Næstved.

Grundtvigs første kone Elisabeth Blicher døde i januar 1851, og allerede i oktober samme år giftede han sig med enken på godset Rønnebæksholm, Marie Toft. Hun lod bygge en pavillon i godsets park til Grundtvig som han kaldte for Venligheden. Han nåede dog aldrig at benytte den til fordybelse som det var hensigten, da hun døde allerede inden indvielsen i 1854, hvor Grundtvig så i stedet måtte holde en mindetale for sin unge kone.

Pavillonen har været tilskrevet flere arkitekter: Gottlieb Bindesbøll, Johan Georg Kretz (1810-57) og Johan Daniel Herholdt.

Pavillonen blev fredet 31. december 1938.

Se også 
 Havearkitektur som parkinventar

Referencer

Eksterne henvisninger 

 Fredningssag: Rønnebæksholm, Grundtvigs Pavillon hos Kulturarv.dk, Rønnebæksholm 1, Næstved. Fredet 31-12-1938
 "Historien og Grundtvig"  fra Roennebaeksholm.dk

Fredede bygninger, konstruktioner og anlæg i Næstved Kommune
Landskabsarkitektur
Danmark i 1800-tallet
Etableret i 1852
Miniserie

En miniserie (eller mini-serie) er et tv-program, der fortæller en historie i et forudbestemt, begrænset antal episoder.

Historie 
En miniserie adskiller sig fra en igangværende tv-serie, der normalt ikke har et forudbestemt antal af episoder og kan fortsætte i flere år. Før begrebet blev opfundet i USA i begyndelsen af 1970'erne, blev den episodiske form kaldt en "serial", lige som en roman, der optræder i flere fortløbende afsnit i udgaver af blade eller aviser, kaldes en føljeton. I Storbritannien, bliver miniserien stadig ofte omtalt som føljetoner.

Flere kommentatorer har fremlagt mere præcise definitioner af begrebet. I Halliwell's Television Companion, argumenterer Leslie Halliwell og Philip Purser, for at miniserier generelt "vises i fire til seks episoder af forskellige længder", mens Stuart Cunningham i Textual Innovation in the Australian Historical Mini-series definerer en miniserie som, "et tv-program med et begrænset antal afsnit med mere end to afsnit, og et mindre antal afsnit end tv-serier bestående af 13 afsnit pr. sæson eller en halv sæson, som er forbundet med en "seriel" eller føljetoner." Tv-film, der sendes over endda to eller tre aftener, blev med udbredelsen af formatet i 1980'erne og 90'erne almindeligvis omtalt som miniserier.

I Television: A History, fastslår Francis Wheen at, "Både sæbeoperaer og prime time-serien kan ikke tillade deres hovedkarakterer at udvikle sig, eftersom programmerne er lavet med den hensigt, at skulle køre på ubestemt tid. I en miniserie, på den anden side, er der en klart defineret begyndelse, midte og slutning (som i en konventionel skuespil eller roman), der giver karaktererne lov til at forandres, ældes, eller dø som serien skrider frem."

Kilder
Vasnæs Batteri

Vasnæs Batteri er et fredet skanseanlæg fra 1864, oprindelig opført 1808. Batteriet er bl.a. på Højkantkortene kaldet Vadsnæs Batteri og ligger på Hindgavlhalvøen lige vest for den gamle Lillebæltsbro ved Middelfart.

I dag er anlægget er forholdsvis velbevaret, men består dog kun af jordvoldene.

Vasnæs-batteriet ligger ud til kysten på det sted, hvor Lillebælt er smallest, og var fra 1660 et af de kongelige overfartssteder til Jylland. Det strategiske sted har flere gange i historien spillet en militær rolle.

Historie

Napoleonskrigen (1807-14) 
Under Napoleonskrigen (1807-14) opbyggedes et kystforsvar imod den engelske flåde over hele landet.

I Lillebælt blev der bygget 4 batterier på den jyske side; Fredericia Citadel og Vejrmosegård Batteri, på den fynske side; Strib Batteri og Vasnæs Batteri. 

Jorden Vasnæs Batteri blev anlagt på blev foræret til hæren af Enkekammerherreinde Karen Basse Fønss på Hindsgavl Gods. En betingelse fra Hindsgavl Gods var at hæren skulle tilbagelevere jorden, når den ikke længere ville bruge den og at selve skanserne skulle forblive intakte

Vasnæs Batteri målte 80 x 90 m. Batteriet var forsynet med voldgrav med palisær, bestykket med 8 stk. 12 punds kanoner (til 6 kg jernkanonkugler) og 2 stk. 20 punds haubitser. Til batteriet hørte også et ammunitionsskur, et vagthus og et kasernehus.

Vasnæs Batteri blev afmonteret i 1814.

Treårskrigen eller den 1. Slesvigske Krig (1848-50) 
Batteriet atter i brug i krigen mod tyskerne 1848-50, som en del af "Store Hindsgavl Batteri". 

artillerimajor Christian Julius de Meza lagde en plan for befæstningen på begge sider af bæltet. Den er dateret 6. juli 1848. 

Tropperne i Vasnæs Batteriet beskød tropperne på den jyske side og den 8. maj 1848, svare tyskerne igen ved at bombardere Strib og Middelfart.

2. Slesvigske Krig (1864) 
Her blev Vasnæs batteri atter taget i brug. Batteriet blev udbygget til 3 m højde og brystværnet blev forstærket med "Skansekurve", der er pilekurve fyldt med grus.

På Fynskysten blev der anlagt et system af kanonstillinger og løbegange fra Røjle til Fønsskov. I vande lagdes træstammer, fastholdt af kæder, suppleret med miner (såkaldte Ramstedt´ske miner).

Bestykningen var nu 3 stk. 12 punds riflede kanoner og 33 stk. 18 punds kanoner. Til batteriet hørte også et stort krudtmagasin med bjælkehytte, samt 6 små krudtkamre bag volden.

Fredning 
Vasnæs batteri blev fredet i 1971 og restaureret af Middelfart kommune i 1999.

Litteratur 
 Fynhistorie.dk 
 Kulturarv.dk
 Fredning

Fredede militæranlæg i Danmark
Bygninger, konstruktioner og anlæg i Middelfart
Øster Løgum

Øster Løgum () er en landsby i Sønderjylland, beliggende 3 km sydøst for Hovslund Stationsby, 6 km vest for Genner, 7 km nord for Rødekro og 11 km nordvest for Åbenrå. Øster Løgum hører til Aabenraa Kommune og ligger i Region Syddanmark.

Øster Løgum hører til Øster Løgum Sogn. Øster Løgum Kirke ligger i landsbyen. Oksevejen går gennem Øster Løgum, og Hærulfstenen ved Oksevejen 1½ km nordøst for Hovslund Stationsby kaldes også Øster Løgum-stenen efter sognet.

Faciliteter 
Øster Løgum Sogns Lokalråd har siden 2015 udgivet "Vores blad" i samarbejde med sognets foreninger. Øster Løgum Bryghus er et hobbybryggeri, der er indrettet i det tidligere vandværk.

Historie 
Øster Løgum er en gammel forteby med gårdene samlet omkring en åben plads, der var fælleseje og samlingspunkt midt i landsbyen.

Aabenraa Amts Jernbaner 
Øster Løgum fik trinbræt med sidespor (tysk: Haltestelle) på Aabenraa Amts Jernbaners linje Aabenraa-Løgumkloster 1901-26. Trinbrættet lå ved kroen. Mod øst fra Fabriksvej 2 er et lille stykke af banens tracé bevaret.

Kommunen 
Sognets kommunekontor fik til huse i den gamle skole, da den blev nedlagt tidligt i 1950'erne. Ved kommunalreformen i 1970 indgik Øster Løgum Sogn sammen med 4 andre sogne i Rødekro Kommune, som ved kommunalreformen i 2007 blev en del af Aabenraa Kommune.

De senere årtier 
Indtil 1960'erne var Øster Løgum en levende og levedygtig landsby. Der var to købmænd, som lukkede hhv. omkring 1980 og i 2001, samt en bager, der lukkede i midten af 1980'erne. Der var smed og hjulmager. Navnet Fabriksvej minder om at Brødrene Friis' Maskinfabrik (BEFA) har ligget i landsbyen.

I dag er der en del parcelhuse i Øster Løgum, men indtil for få årtier siden var der kun landbrugsejendomme og aftægtsboliger. Der var en halv snes landbrug, og 6-7 af dem producerede mælk. Nu er der kun ét landbrug tilbage.

Noter

Eksterne kilder/henvisninger 
 Sognepræst Hans Peter Erbs: Om Øster Løgum  – på lokalrådets hjemmeside

Byer i Aabenraa Kommune
Byer i Sønderjylland (under den danske stat)
Simone Bolelli

Simone Bolelli (født 8. oktober 1985 i Bologna) er en professionel italiensk tennisspiller.

Grand Slam-titler 
  '''Australian Open
 Double herrer – 2015 (sammen med Fabio Fognini)

Eksterne henvisninger 
 

Tennisspillere fra Italien
Tennisspillere ved sommer-OL 2008
Vindere af Australian Open
Nicole Beukers

Nicole Beukers (født 7. oktober 1990) er en nederlandsk roer.

Hun repræsenterede Nederland under OL 2016 i Rio de Janeiro i dobbeltfirer sammen med Chantal Achterberg, Inge Janssen og Carline Bouw. Båden blev nummer tre i sit indledende heat, hvorpå den vandt opsamlingsheatet og dermed var i finalen. Her lykkedes det hollænderne at vinde sølv, idet de kom i mål knap et sekund efter de tyske vindere, men et halvt sekund foran polakkerne på tredjepladsen.

Kilder

Eksterne henvisninger 

Roere fra Holland
Deltagere for Holland ved sommer-OL 2016
Deltagere for Holland ved sommer-OL 2020
Olympiske medaljevindere i roning 
Olympiske sølvmedaljevindere fra Holland
Medaljevindere ved sommer-OL 2016
Oczy Mlody

Oczy Mlody er det 14. studiealbum fra The Flaming Lips. Albummet blev udgivet den 13. januar 2017.

Spor

Henvisninger 

Album fra 2017
Rockalbum fra USA
Alba Fehérvár KC

Alba Fehérvár KC er en ungarsk håndboldklub, hjemmehørende i Székesfehérvár hvor der er plads til 1.200 tilskuere. Klubbens sidste slutplacering i den ungarske liga var en 10.-plads i sæsonen 2020-21.

Reusltater

Nationale resultater 
Magyar Kupa  
 Finalist (1): 2005–06

Europæiske resultater 
EHF Cup
 Vinder: 2005
Semifinalist: 2002, 2014

Spillertruppen 2022-23 

Målvogtere
 12  Molli Kubina
 16  Nikolett Tóth
 91  Tea Pijević
LW
 17  Viktória Takó
 13  Bea Bojtos
RW
 97  Szonja Szemes
 11  Bruna Zrnić
Stregspillere
 7  Nikolett Dubán
 99  Emőke Varga

LB
 22  Kincső Gerháth
 23  Bianka Boldizsár 
 24  Borbála Besszer 
 14  Linda Utasi
 8  Katarina Stošić
 9  Laura Tolnai
 37  Réka Sulyok
CB
 19  Tamara Smbatian
 25  Mana Ohyama 
RB
 4  Sára Afentáler

Kendte spillere 
  Beatrix Balogh
  Rita Deli
  Anita Kulcsár
  Beáta Siti
  Borbála Tóth Harsányi
  Laima Bernatavičiūtė

Kilder

Eksterne henvisninger 

 Official website 
 

Håndboldklubber fra Ungarn
Etableret i 1968
Kinga Grzyb

Kinga Grzyb (født 12. Januar 1982 i Polen) er en kvindelig polsk håndboldspiller, som spiller for MKS Zaglebie Lubin og det polske håndboldlandshold.

Hun deltog under VM i håndbold 2013 i Serbien.

Referencer 

Håndboldspillere fra Polen
Katarzyna Portasińska

Katarzyna Janiszewska (født 25. Oktober 1995 i Sztum, Polen) er en kvindelig polsk håndboldspiller, som spiller for Paris 92 og det polske håndboldlandshold.

Referencer 

Håndboldspillere fra Polen
Leszek Krowicki

Leszek Krowicki er en polsk håndboldtræner, som træner det polske kvindehåndboldlandshold pr. 2016.

Referencer 

Håndboldtrænere
Sportsfolk fra Polen
Agnieszka Kocela

Agnieszka Kocela (født 17. Januar 1988 i Jelenia Góra, Polen) er en kvindelig polsk håndboldspiller, som spiller for MKS Selgors Lublin og det polske håndboldlandshold.

Referencer 

Håndboldspillere fra Polen
Monika Kobylínska

Monika Kobylínska (født 19. april 1995 i Jelenia Góra, Polen) er en kvindelig polsk håndboldspiller, der spiller for franske Brest Bretagne Handball og Polens kvindehåndboldlandshold.

Hun reræsenterede desuden Polen under VM i kvindehåndbold 2015 i Danmark.

Referencer

Eksterne henvisninger 

Håndboldspillere fra Polen
Håndboldspillere fra TuS Metzingen
Håndboldspillere fra Brest Bretagne Handball
Weronika Gawlik

Weronika Gawlik (født 20. Oktober 1986 i Gliwice, Polen) er en kvindelig polsk håndboldspiller, som spiller for MKS Selgros Lublin og det polske håndboldlandshold.

Hun deltog under VM i håndbold 2015 i Danmark.

Referencer 

Håndboldspillere fra Polen
Losing My Religion

"Losing My Religion" er en sang af det alternative rockband R.E.M. Sangen blev udgivet som den første single fra gruppens album Out of Time (1991). Den bygger på et mandolinriff og "Losing My Religion" blev et usandsynligt hit for gruppen, der skaffede dem stor spilletid på alverdens radioer samt på MTV som følge af dens kritikerroste musikvideo. Sangen blev den højeste placerede i på de amerikanske hitlister, blandt gruppens udgivelser, hvor den nåede nummer 4 på Billboard Hot 100. "Losing My Religion" var med til at øge gruppens popularitet voldsomt og udbrede kendskabet til R.E.M., og sangen er fortsat blandt gruppens mest kendte numre. Den blev nomineret til syv Grammy Awards, og vandt to for Best Pop Performance by a Duo or Group with Vocal and Bedste korte musikvideo.

Hitlister

Certificeringer

Referencer 

Sange fra 1991
R.E.M. sange
Patrycja Królikowska

Patrycja Królikowska (født 15. Maj 1992 i Łódź, Polen) er en kvindelig polsk håndboldspiller, som spiller for Vistal Gdynia og det polske håndboldlandshold.

Hun deltog under EM i håndbold 2016 i Sverige.

Referencer 

Håndboldspillere fra Polen
Traumatisk hjerneskade

Traumatisk hjerneskade (TBI), også kendt som intrakranial skade, opstår når en ydre kraft skader hjernen. TBI kan klassificeres baseret på sværhedsgrad, mekanisme (lukket eller åben hovedlæsion) eller andre træk (eksempelvis opstået på en specifik lokation eller over et bredere område). Hovedskade er en bredere kategori der involverer skader af andre strukturer såsom issen og kraniet. TBI kan resultere i fysiske, kognitive, sociale, emotionelle og adfærdsmæssige symptomer, og det kan ende med alt fra fuldstændig helbredelse til permanent funktionsnedsættelse eller død.

Reference 

Kropsskader
Hjernen
Peter Dahl

Peter Dahl (født 14. februar 1948) er en dansk tidligere fodboldspiller, der spillede for Akademisk Boldklub, Hvidovre IF, Rot-Weiss Essen, Lierse S. K. og Hannover 96.

Han spillede tre kampe og scorede to mål for Danmarks U/21-fodboldlandshold og spillede otte kampe og scorede to mål for Danmarks fodboldlandshold.

Referencer

Eksterne henvisninger 
 

Fodboldspillere fra Danmark
Fodboldspillere fra Akademisk Boldklub
Fodboldspillere fra Hvidovre IF
Fodboldspillere fra Rot-Weiss Essen
Fodboldspillere fra Lierse SK
Fodboldspillere fra Hannover 96
Marija Petrović

Marija Petrović (født 18. Marts 1994) er en kvindelig serbisk håndboldspiller, som spiller for SCM Gloria Buzău og Serbiens kvindehåndboldlandshold.

Referencer

Eksterne henvisninger 

Håndboldspillere fra Serbien
Håndboldspillere fra ŽRK Vardar
Vasiľ Biľak

Vasiľ Biľak (født 11. august 1917 i Bátorhegy, Komitat Sáros, Ungarn, Østrig-Ungarn (i dag: Krajná Bystrá, Slovakiet); død 6. februar 2014 i Bratislava) var tjekkeslovakisk eller slovakisk kommunistisk politiker af rutensk afstamning. Fra januar til august 1968 var han leder af det slovakiske kommnistparti.

Levnedsløb 
Vasiľ Biľak arbejdede oprindeligt som snedker. Fra 1955 til 1968 og fra 1969 til 1971 var han medlem af det slovakiske kommunistpartis centralkommite (ÚV KSS). Fra 1962 til 1968 var han partisekretær og fra januar til august 1968 var han generalsekretær for ÚV KSS. Fra april 1968 til december 1988 var Biľak medlem af præsidiet for centralkommiteen i det tjekkoslovakiske kommunistparti (ÚV KSČ). Fra november 1968 til december 1988 var han sekretær for ÚV KSČ og havde afgørende indflydelse på udenrigspolitik og ideologi. Endelig var Biľak fra 1960 til 1989 medlem af det tjekkoslovakiske parlament.

I skæbneåret 1968 tilhørte han den konservative fløj af KSČ og han var blandt dem, der undertegnede ”anmodningsbrevet“, hvor man krævede en sovjetisk indgriben. Han støttede den såkaldte ”normalisering” ud fra konservative, dvs. neostalinistiske holdninger. I december 1989 blev han udstødt af KSČ. Biľak døde som 96-årig den 6. februar 2014 i Bratislava.

Noter

Eksterne henvisninger 

Kommunister fra Tjekkoslovakiet
Politikere fra Slovakiet
Hvornår var det nu det var? (tv-program)

Hvornår var det nu det var? var en dansk tv-quiz med værten Hans-Georg Møller som Gorm (1992-1997) og var tilbage i (2001-2002), Hans V. Bischoff (1998-2000) og Ole Stephensen (2001).

Referencer

Eksterne henvisninger 
 

Tv-programmer fra Danmarks Radio
DM i ishockey for kvinder 2016-17

DM i ishockey for kvinder 2016-17 var turneringen om det 27. DM i ishockey for kvinder. Turneringen havde deltagelse af seks hold, der først spillede en indledende runde i to regionalt opdelte puljer, hvorfra alle seks hold gik videre til DM-kvalifikationen.

Mesterskabet blev vundet af Hvidovre IK, som i DM-finaleserien bedst af tre kampe besejrede Herlev Hornets med 2-0 i kampe, og som dermed vandt sin tredje DM-titel i træk og femte i alt.

Bronzemedaljerne gik til Odense IK, som blev nr. 3 i DM-kvalifikationen, og som i den afgørende kamp om tredjepladsen besejrede Silkeborg med 3-2 efter straffeslagskonkurrence.

Stillinger og resultater

Indledende runde

Øst 

Klubberne øst for Storebælt spillede om to pladser i DM-kvalifikationen. Turneringen havde deltagelse af to hold, der spillede en firedobbelt-turnering alle-mod-alle, hvilket gav fire kampe til hvert hold.

Vest 

Klubberne vest for Storebælt spillede om fire pladser i DM-kvalifikationen. Turneringen havde deltagelse af fire hold, der spillede en firedobbelt-turnering alle-mod-alle, hvilket gav 12 kampe til hvert hold.

DM-kvalifikation 

DM-kvalifikationen havde deltagelse af de to bedste hold fra øst- og de fire bedste hold fra vest-gruppen. De seks hold spillede en enkeltturnering alle-mod-alle, og kampene blev afviklet i perioden 3. - 5. marts 2017 i Gigantium i Aalborg. De to bedste hold, Hvidovre IK og Herlev Hornets, gik videre til DM-finalerne, mens nr. 3, Odense IK, vandt DM-bronzemedaljer.

Finale 

De to bedst placerede hold i DM-kvalifikationen, Hvidovre IK og Herlev Hornets, spillede DM-finaler om fordelingen af guld- og sølvmedaljer i bedst af tre kampe.

Kilder / eksterne henvisninger 
DIU Stats - Damer øst 2016-17
DIU Stats - Kvinder vest 2016-17
DIU Stats - DM-kval. kvinder
DIU Stats - Kvindernes DM-finaler

Noter 

2016-17
Ishockey i 2016
Ishockey i 2017
Samsø Austin Museum

Samsø Austin Museum er teknisk museum øst for Torup på Samsø som primært udstiller biler af mærket Austin. Det var det eneste bilmuseum i verden, som var dedikeret til bilmærket Austin.

Historie 
Museet blev grundlagt i 2005 ved købet af en grund med en nedlagt svinestal på, men allerede i 1985 blev samlingen startet, da grundlæggeren fik tilbudt en gratis Austin A35 for at få den fjernet. Samsø Austin Museum blev indviet den 1. juli 2007 med omkring 25 biler. Museet indeholder omkring 50 Austin-modeller, heriblandt en sportsvognen Austin Healey, en Austin A30 og en Austin A35 lastbil.

Der er blevet afholdt træf for Austin-ejere i flere år, hvor der er kommet biler fra England, Finland, Sverige, Norge, Holland og Danmark. 

I 2013 valgte ejeren at nedlægge museet efter en afgørelse fra SKAT betød, at han ikke kunne trække udgifter fra i skat, da de blev dømt som en hobbyvirksomhed. Afgørelsen var med tilbagevirkende kraft, hvilket gjorde at han skyldte et større beløb til SKAT. Museet havde på dette tidspunkt ca. 4.000 gæster om året. Hele samlingen blev sat til salg i 2016, hvor hele samlingen blev solgt for 846.000 kr. Køberen valgte at føre museet videre i samme bygninger, dog med mulighed for tilføjelse af biler fra andre mærker.

Referencer

Eksterne henvisninger 
 

Museer i Region Midtjylland
Austin Museum
Bilmuseer i Danmark
Museer etableret i 2007
Fanø Boldklub

Fanø Boldklub er en dansk amatørfodboldklub, der hører hjemme på Fanø. Klubbens bedste hold spiller for øjeblikket i serie 3.

Historie 

Fanø Boldklub blev stiftet 11. juni 1899. Klubbens første formand var lodsformand Iversen.

Fanø Boldklub (FB) er blandt de ældste af JBUs mindre klubber, og i årenes løb har klubben flere gange stillet med stærke hold i unionen. I 1940'erne havde man stor succes, men holdet blev under krigen generet af problemer relateret til besættelsen. Dels blev det i en periode ikke tilladt for folk uden for øen at komme dertil, hvilket betød, at FB måtte spille alle kampe på udebane. Dels eksproprierede besættelsesmagten efterhånden så store arealer på øen, at det stort set ikke var til at have en fodboldbane. Først efter krigen og efter stort pres på sognerådet lykkedes det at få en bane igen, så forholdene fra 1946-47 igen var normaliserede. 

I efterkrigsårene havde klubben en af sine bedste perioder, hvor der blev spillet i A-rækken. Et år nåede FB til finalen om Jyllandsmesterskabet, hvor  Jysk Akademisk Idrætsforening fra Aarhus dog vandt med 2-0 i Fredericia. Året efter blev FB igen kredsvinder, men tabte oprykningskampen til mellemrækken.

Eksterne henvisninger 

Klubbens hjemmeside

Referencer 

Fodboldklubber under DBU Jylland
Boldklub
Barbara Jordan

Barbara Jordan (født 21. februar 1936 i Houston, død 17. januar 1996), var en amerikansk politiker fra Texas. Hun sad i repræsentanternes hus i USA 1973 - 1979.

Noter 

Politikere fra USA
Personer fra Houston
Øyslebø Station

Øyslebø Station (Øyslebø holdeplass) var en jernbanestation på Sørlandsbanen, der lå i Marnardal kommune i Norge. Stationen åbnede som trinbræt omkring 1944. Den bestod af et spor og en perron med et læskur af træ. Den lå på kanten af en skov ved Sjævesland, på den modsatte side af Mandalselven i forhold til byområdet Øyslebø.

I 2006 blev der udarbejdet en risikoanalyse for seks stationer, hvor der blev peget på problemer med for korte perroner. På de fem af dem blev problemet efterfølgende løst, men den sjette, Øyslebø, vurderedes at være for vanskeligt at opgradere, og den blev derfor nedlagt.

Eksterne henvisninger

Noter 

Stationer på Sørlandsbanen
Nedlagte jernbanestationer i Norge
Etableret i 1944
Jernbanestationer i Agder
Øysteinstul Station

Øysteinstul Station (Øysteinstul stasjon) er en tidligere jernbanestation på Sørlandsbanen, der ligger i Notodden kommune i Norge. Stationen åbnede 11. februar 1920 som en del af banen mellem Koingsberg og Hjuksebø. Den blev fjernstyret 15. marts 1968. Betjeningen med persontog ophørte 28. maj 1989, hvorefter den tidligere station har haft status som fjernstyret krydsningsspor. Desuden er der et sidespor.

I 1950'erne og 1960'erne gik der skitog til Øysteinstul fra Skien og Notodden i weekenderne om vinteren. Enkelte weekender kunne så mange som to tusind skiturister tage til stationen for at gå på ski i området.

Banevogterboligen er opført i 1916 efter tegninger af Eivind Gledisch. Det er en etages træbygning med sadeltag i områdets traditionelle byggestil og en typisk repræsentant for den tids laftebygning i nationalromantisk stil. Den velbarede bygning blev fredet i 1996.

Litteratur

Eksterne henvisninger

Noter 

Stationer på Sørlandsbanen
Jernbanestationer i Norge uden persontrafik
Etableret i 1920
Jernbanestationer i Telemark
Where I Am

Where I Am er en sang sunget af dansk-australske sangerinde Anja Nissen. Sangen vandt Dansk Melodi Grand Prix 2017 og blev dermed udvalgt til at repræsentere Danmark ved Eurovision Song Contest 2017 i Kyiv.
Sangen endte på en 20. plads i finalen.

Referencer 

Sange fra Dansk Melodi Grand Prix
Singler fra 2017
Popsange fra Danmark
Sange fra Eurovision Song Contest 2017
Eurovision Song Contest-sange fra Danmark
Dansk Melodi Grand Prix 2017